Okresná prokuratúra Svidník 
Sovietskych hrdinov 200, 089 01 Svidník

Sp. zn. : Pv 121/13/7712	Svidník, 13.8.2013
EEČ : 2-60-53-2013

U Z N E S E N I E

Trestná vec:	obvinený XXXXX 
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Svidník
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
že dňa 10.03.2013 v čase okolo 15.30 hod. v Giraltovciach, okr. Svidník v časti zvanej Na Serpentínach v blízkosti bývalej kafilérie v osobnom motorovom vozidle Audi A6 evidenčného čísla VT-146-BE po vzájomnej dohode s XXXXX, XXXXX a XXXXX prechovávali v drevenej drvičke 150 mg rozdrvenej rastliny konope "cannabis" s obsahom najmenej 5 mg účinnej látky THC a v papierovej skladačke ďalších 270 mg rozdrvenej rastliny konope "cannabis" s obsahom najmenej 10 mg účinnej látky THC podľa zákona Národnej rady Slovenskej republiky čís. 139/1998 Z.z. zaradenej do I. skupiny omamných látok, z ktorých bolo možné pripraviť najmenej 2 obvykle jednorazové dávky drogy

lebo obvinený nebol v čase činu pre nepríčetnosť trestne zodpovedný

Odôvodnenie:
	Uznesením Obvodného oddelenia Policajného zboru v Giraltovciach ČVS: ORP-100/GE-SK-2013 zo dň a 07.05.2013 bolo vznesené obvinenie XXXXX, XXXXX, XXXXX a XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Tr. zák. spáchaný spolupáchateľstvom podľa § 20 Tr. zák., ktorého sa mali dopustiť na skutkovom základe uvádzanom vo výrokovej časti uznesenia. 
	V priebehu prípravného konania bol okrem iných dôkazov vyžiadaný aj znalecký posudok súdnych znalcov z odboru zdravotníctva a farmácia, odvetvia psychiatrie na posúdenie duševného stavu obvineného XXXXX, pričom z podaného znaleckého posudku vyplýva, že tento obvinený v čase spáchania skutku trpel a aj v súčasnosti trpí závažnou duševnou chorobou, t.j. psychózou a to paranoidnou schizofréniou, následkom čoho v čase spáchania skutku nebol schopný rozoznať protiprávnosť svojho konania a nebol schopný svoje konanie ovládať. 
	Podľa § 215 ods. 1 písm. e/ Tr. por. prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný. 
	Nakoľko v danom prípade boli splnené zákonné podmienky pre postup podľa citovaných ustanovení, bolo potrebné rozhodnúť tak, ako sa uvádza vo výrokovej časti uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ernest Hošík
prokurátor